****

***Vabilo za najem stojnice v okviru prireditve »BOŽIČNI VOJNIK 2016«***

**Turistično društvo Vojnik objavlja vabilo za najem stojnice v okviru prireditve »BOŽIČNI VOJNIK 2016«.**

Stojnice bodo postavljene pred cerkvijo sv. Jerneja v Vojniku **kot popestritev ponudbe v času Božičnega Vojnika; in sicer** vsak dan od 16. do 20. ure od NEDELJE, 11. 12. do SOBOTE, 31. 12. 2016.  Na voljo bo do 20 stojnic, in sicer:

- *stojnice za prodajo raznolikega trgovskega blaga z božičnimi motivi (okraski, jaslice ipd.);*

- *stojnice s ponudbo domačih izdelkov umetnostne in rokodelske obrti (orodje in pripomočki, posode za hrambo in postrežbo, pribor, slike, glinene figurice, kipci, ki imajo neposredno povezavo s tradicijo kraja in adventnega časa ipd.);*

- *stojnice s kulinarično ponudbo (drobno pecivo, medenjaki, pecivo iz kvašenega testa, namazi ipd.);*

- *stojnice s ponudbo naravne kozmetike (mila, mazila, kreme ipd.), kjer so sestavine izdelkov iz domačih dišavnic in zelišč;*

- *drugo, vezano na naravno in kulturno dediščino okolja ter pomen in vsebino adventnega časa.*

**Stojnice se bodo oddale v najem za določen čas:**

**-** **od NEDELJE, 11. 12. 2016 do SOBOTE, 31. 12. 2016 od 16. do 20. ure na parkirišču pod cerkvijo sv. Jerneja v Vojniku.**

**Višina najema stojnice za prireditev znaša  40 €  (z 22 % DDV) na stojnico za 20 dni oz. 2 € na dan.** Ponudniki so dolžni s prodajo prisostvovati ves čas urnika in priti pravočasno na prizorišče, skladno z navodili. Prav tako je na prodajnih mestih obvezna uporaba belih prtov, ki jih stojničarji zagotovijo sami. Stojničarji so dolžni sami poskrbeti za skladnost poslovanja z zakonom, bodisi z vezanimi knjigami računov bodisi z ustreznimi elektronskimi davčnimi blagajnami. Stojničarji morajo nositi predpasnike z motivom Božičnega Vojnika, ki jih za čas prodaje prevzamejo pri informacijskem pultu v protivrednosti kavcije 5 €, ki pa jo ob vrnitvi predpasnika dobijo nazaj.

**Ponudniki so dolžni znesek uporabnine poravnati vnaprej, preko plačilnega naloga na TRR SI56 0600 0000 7741 093, sklic: davčna številka ponudnika, po tem, ko dobijo elektronsko obvestilo o izboru s strani organizatorja. Ponudniki, ki ne bodo poravnali obveznosti do petka, 18. 11. 2016, ne bodo mogli sodelovati na prireditvi.**

Vsak ponudnik se lahko prijavi za prodajo na eni stojnici. Komisija bo izmed prijavljenih izbrala najprimernejše ponudnike in jih razvrstila glede na ponudbo. Pridržujemo si pravico, da če bo ponudnikov več, kot bo stojnic, prostor deliti na dva dela, s tem se bo del uporabnine vrnil ponudniku. Stojnice imajo po en priključek za električno energijo napetosti 220 V.

Ponudnik mora v oddani ponudbi navesti namembnost prodaje, ki jo želi opravljati, prav tako pa mora izpolnjevati pogoj, da je registriran za opravljanje dejavnosti.

Ob izpolnjevanju pogojev bodo merila za izbor naslednja:

- avtohtonost ponudbe (poudarek na domači in ročni izdelavi, tipičnih spominkih, povezanost izdelkov s prireditvijo ipd.);

- tematska vključenost adventnega časa v izdelke;

- prednost bodo imeli ponudniki z lokalnega območja občine Vojnik in tisti, ki bodo prodajali v vseh spodaj navedenih terminih.

Ponudnik se na razpis prijavi na prijavnem obrazcu, ki je sestavni del javnega povabila. Vloga se šteje za popolno, če je oddana na pravem obrazcu in ima vse potrebne priloge in dokazila.

**Prijave z dokazili:**

- v celoti izpolnjen, žigosan in podpisan prijavni obrazec 1,

- fotokopijo odločbe o vpisu v register oziroma izpisek iz sodnega registra, obrtno dovoljenje oziroma priglasitveni list,

- kratko predstavitev ponudnika ter

- besedilnim in slikovnim opisom izdelkov, ki se bodo prodajali;

je teba priporočeno poslati najkasneje **do 14. 10. 2016** na naslov: **Turistično društvo Vojnik, Kašova ulica 2, 3212 Vojnik,**s pripisom**»Prodajna mesta – Božični Vojnik«**.

**Izbor ponudb bo komisija opravila najkasneje do 11. 11. 2016.** Izbrani ponudniki bodo obveščeni po elektronski pošti.

Turistično društvo Vojnik